CELEX: 62010CN0055
Language: sk
Date: 2010-02-02 00:00:00
Title: Vec C-55/10 P: Odvolanie podané 2. februára 2010 : Agencja Wydawnicza Technopol sp. z o.o. proti rozsudku Súdu prvého stupňa z  19. novembra 2009 v spojených veciach T-200/07 až T-202/07, Agencja Wydawnicza Technopol/ÚHVT (222)

1.5.2010   
            
            
               SK
            
            
               Úradný vestník Európskej únie
            
            
               C 113/18
            
         Odvolanie podané 2. februára 2010: Agencja Wydawnicza Technopol sp. z o.o. proti rozsudku Súdu prvého stupňa z 19. novembra 2009 v spojených veciach T-200/07 až T-202/07, Agencja Wydawnicza Technopol/ÚHVT (222)
   (Vec C-55/10 P)
   2010/C 113/28
   Jazyk konania: poľština
   
      Účastníci konania
   
   
      Odvolateľka: Agencja Wydawnicza Technopol sp. z o.o. (v zastúpení: D. Rzążewska, splnomocnená zástupkyňa)
   
      Ďalší účastník konania: Úrad pre harmonizáciu vnútorného trhu (ochranné známky a vzory)
   
      Návrhy odvolateľky
   
   
               —
            
            
               zrušiť rozsudok Súdu prvého stupňa z 19. novembra 2009 v spojených veciach T-200/07 až T-202/07,
            
         
               —
            
            
               vrátiť vec na opätovné preskúmanie na Všeobecný súd,
            
         
               —
            
            
               zaviazať Úrad na náhradu trov konania.
            
         
      Odvolacie dôvody a hlavné tvrdenia
   
   Odvolateľka namieta, že Súd prvého stupňa porušil článok 7 ods. 1 písm. c) nariadenia o ochrannej známke Spoločenstva (1), keďže použil pri určení, že ochranné známky odvolateľky sú nespôsobilé na zápis, nesprávne právne kritériá.
   Okrem toho porušil Súd prvého stupňa článok 7 ods. 1 písm. c) alebo článok 76 nariadenia o ochrannej známke Spoločenstva alebo obe tieto ustanovenia, pretože primerane nezohľadnil prax Úradu týkajúcu sa zápisu označení, ktoré pozostávajú z čísel alebo poukazujú na obsah uverejnenia.
   
      (1)  Nariadenie Rady (ES) č. 40/94 z 20. decembra 1993 o ochrannej známke Spoločenstva (Ú. v. ES, L 11, 1994, s. 1; Mim. vyd. 17/001, s. 146), nahradené nariadením Rady (ES) č. 207/2009 o ochrannej známke Spoločenstva z 26. februára 2009 (kodifikované znenie) (Ú. v. EÚ, L 78, s. 1).